ddrg/super_eurlex huggingface dataset:
(1)

Svet je na podlagi člena 6(1) Skupnega ukrepa 2008/851/SZVP Politični in varnostni odbor (PVO) pooblastil za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: Atalanta).
(10)

Dovoljenje za uporabo ukrepa odstopanja bi moralo biti časovno omejeno. Rok bi moral zadostovati, da se omogoči ocena učinkovitosti in ustreznosti praga. Poleg tega Direktiva (EU) 2020/285 od držav članic zahteva, da do 31. decembra 2024 sprejmejo in objavijo zakone in druge predpise, potrebne za uskladitev s členom 1 navedene direktive, in jih uporabljajo od 1. januarja 2025. Zato bi bilo primerno Estoniji dovoliti, da ukrep odstopanja uporablja do 31. decembra 2024.
(4)

Podaljšanje nakupov v okviru izrednega programa nakupa vrednostnih papirjev ob pandemiji čez daljše obdobje je posledica dolgotrajnejšega upada gospodarstva in inflacije zaradi pandemije. Omogoča stalno prisotnost na trgu in trajnejšo podporo s strani spodbujevalne denarne politike ECB, tudi ob upoštevanju pričakovanega časovnega okvira za uvedbo cepiv in posodobljenih makroekonomskih projekcij strokovnjakov. Ohranjanje ugodnih pogojev financiranja v času pandemije bo pripomoglo k zmanjšanju negotovosti in okrepitvi zaupanja, s tem pa tudi spodbudilo potrošnjo gospodinjstev in podjetniške investicije ter v končni fazi podprlo gospodarsko okrevanje in prispevalo k izravnavi zaviralnega učinka pandemije na predvideno gibanje inflacije.
(2)

Sklep (EU) 2020/430 določa, da lahko Svet navedeni sklep podaljša, če je to upravičeno zaradi nadaljevanja izjemnih okoliščin. Svet je 21. aprila 2020 s Sklepom (EU) 2020/556 (3) odstopanje iz člena 1 Sklepa (EU) 2020/430 podaljšal za dodatno obdobje enega meseca od 23. aprila 2020. Navedeno podaljšanje odstopanja je bilo predvideno do 23. maja 2020. Svet je 20. maja 2020 s Sklepom (EU) 2020/702 (4) odstopanje iz člena 1 Sklepa (EU) 2020/430 podaljšal do 10. julija 2020. Svet je 3. julija 2020 s Sklepom (EU) 2020/970 (5) navedeno odstopanje podaljšal do 10. septembra 2020. Svet je 4. septembra 2020 s Sklepom (EU) 2020/1253 (6) navedeno odstopanje podaljšal do 10. novembra 2020. Svet je 6. novembra 2020 s Sklepom (EU) 2020/1659 (7) navedeno odstopanje podaljšal do 15. januarja 2021.
(3)

Mandat Vincenza TAGLIAFERRIJA kot vodje misije EUBAM Libya se je redno podaljševal, nazadnje do 30. septembra 2020 s Sklepom Sveta (SZVP) 2020/903 (3), s katerim se je tudi spremenil Sklep 2013/233/SZVP in podaljšalo trajanje misije EUBAM Libya do 30. junija 2021.
(1)

Sporazum o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (1) (v nadaljnjem besedilu: Sporazum) je bil podpisan 29. junija 2012, del IV (Trgovina) Sporazuma, z izjemo člena 271 Sporazuma, pa se uporablja v skladu s členom 353(4) Sporazuma med Unijo ter Hondurasom, Nikaragvo in Panamo od 1. avgusta 2013, med Unijo ter Kostariko in Salvadorjem od 1. oktobra 2013 ter med Unijo in Gvatemalo od 1. decembra 2013.
(4)

Med preučitvijo vseh možnosti za prerazporeditev sredstev v okviru zgornje meje za odhodke v razdelku 3 (Varnost in državljanstvo) se je pokazalo, da je treba za financiranje ukrepov v okviru izbruha COVID-19 in okrepitve Evropskega javnega tožilstva sredstva, ki so v ta namen na voljo v splošnem proračunu Unije za proračunsko leto 2020, nad zgornjo mejo razdelka 3 dopolniti s sredstvi iz instrumenta prilagodljivosti v znesku 73 300 000 EUR.
(2)

Predsednik, podpredsednica in podpredsednik, člani in članice odbora za upravljanje omrežja in njihovi namestniki in namestnice ter člani in članice Evropske koordinacijske celice za krizne razmere v letalstvu in njihovi namestniki in namestnice so bili z Izvedbenim sklepom Komisije (EU) 2019/2168 (3) imenovani za obdobje od 2020 do 2024.
(7)

Razprave o spremembi Konvencije so privedle do novega sklopa posodobljenih in prožnejših pravil o poreklu, ki jih je treba vključiti v Konvencijo. Do sklenitve in začetka veljavnosti spremembe Konvencije sta se Unija in Gruzija dogovorili, da bosta takoj, ko bo to mogoče, začeli uporabljati alternativni sklop pravil o poreklu na podlagi pravil spremenjene Konvencije, ki se lahko uporabljajo dvostransko kot alternativna pravila o poreklu v razmerju do pravil, določenih v Konvenciji (v nadaljnjem besedilu: Prehodna pravila). V ta namen bo sklep tudi določil Prehodna pravila.
DELEGIRANI SKLEP KOMISIJE (EU) 2020/2039

z dne 9. decembra 2020

o odobritvi odstopanj nekaterim državam članicam od uporabe izvedbenih uredb Komisije (EU) 2019/2240 in (EU) 2019/2241

(notificirano pod dokumentarno številko C(2020) 8602)

(Besedilo v hrvaškem, danskem, nizozemskem in poljskem jeziku je edino verodostojno)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/1700 Evropskega parlamenta in Sveta z dne 10. oktobra 2019 o ustanovitvi skupnega okvira za evropsko statistiko v zvezi z osebami in gospodinjstvi na podlagi podatkov na individualni ravni, zbranih z vzorci, spremembi uredb (ES) št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta (ES) št. 577/98 (1) ter zlasti člena 19(1) Uredbe,

ob upoštevanju naslednjega:

(1) V skladu s členom 19(5) Uredbe (EU) 2019/1700 so Danska, Hrvaška, Nizozemska in Poljska zahteve za odstopanje predložile v treh mesecih od datuma začetka veljavnosti izvedbenih uredb (EU) 2019/2240 (2) in (EU) 2019/2241 (3).

(2) Iz Komisiji predloženih informacij je razvidno, da so zahteve Danske, Hrvaške, Nizozemske in Poljske utemeljene, saj so za zagotovitev skladnosti z izvedbenima uredbama Komisije (EU) 2019/2240 in (EU) 2019/2241 potrebne večje prilagoditve nacionalnih upravnih in statističnih sistemov.

(3) Zahtevana odstopanja bi bilo zato Danski, Hrvaški, Nizozemski in Poljski treba odobriti.

(4) Ukrepi iz tega sklepa so v skladu z mnenjem Odbora za evropski statistični sistem –

SPREJELA NASLEDNJI SKLEP:

Člen 1 Državam članicam iz Priloge se odobrijo tam določena odstopanja od izvedbenih uredb (EU) 2019/2240 in (EU) 2019/2241.

Člen 2 Ta sklep je naslovljen na Kraljevino Dansko, Republiko Hrvaško, Kraljevino Nizozemsko in Republiko Poljsko.

V Bruslju, 9. decembra 2020 Za Komisijo Paolo GENTILONI Član Komisije

(1) UL L 261 I, 14.10.2019, str. 1.

(2) Izvedbena uredba Komisije (EU) 2019/2240 z dne 16. decembra 2019 o določitvi tehničnih postavk podatkovnega niza, tehničnih formatov za posredovanje informacij ter določitvi podrobne ureditve in vsebine poročil o kakovosti glede organizacije vzorčne raziskave na področju delovne sile v skladu z Uredbo (EU) 2019/1700 Evropskega parlamenta in Sveta (UL L 336, 30.12.2019, str. 59).

(3) Izvedbena uredba Komisije (EU) 2019/2241 z dne 16. decembra 2019 o opisu spremenljivk in dolžine, zahtev glede kakovosti in ravni podrobnosti časovnih vrst za posredovanje podatkov o mesečni brezposelnosti v skladu z Uredbo (EU) 2019/1700 Evropskega parlamenta in Sveta (UL L 336, 30.12.2019, str. 125).
(20)

Komisija je v sklepu o začetku postopka izrazila dvome o tem, ali so bila naslednja povečanja kapitala, ki sta jih vpisali podjetji LRM in PMV za znesek v višini […] EUR, dodeljena pod tržnimi pogoji: (a) […] EUR 28. februarja 2014 s povečanjem kapitala s strani LRM ([…] EUR) in PMV ([…] EUR); (b) […] EUR 4. julija 2014 s povečanjem kapitala s strani LRM ([…] EUR) in PMV ([…] EUR); (c) […] EUR posojil, ki so bila nato preoblikovana v lastniški kapital: (i) […] EUR posojil (obresti v višini […] % na leto), ki so bila odobrena 21. decembra 2012 s strani LRM ([…] EUR) in PMV ([…] EUR) ter preoblikovana v lastniški kapital z obrestmi 5. decembra 2013 („posojilo 4“); (ii) […] EUR posojil (obresti v višini […] % na leto), ki so bila odobrena 27. septembra 2013 s strani LRM ([…] EUR) in PMV ([…] EUR) ter preoblikovana v lastniški kapital 13. decembra 2013 („posojilo 5“); (iii) […] EUR posojil (obresti v višini […] % na leto), ki so bila odobrena 28. novembra 2013 s strani LRM ter preoblikovana v lastniški kapital 28. februarja 2014 („posojilo 6“); (iv) […] EUR posojil (obresti v višini […] % na leto), ki so bila odobrena 16. decembra 2013 s strani LRM ([…] EUR) in PMV ([…] EUR) ter preoblikovana v lastniški kapital 28. februarja 2014 („posojilo 7“); (v) […] EUR iz naslova premostitvenega posojila v višini […] EUR, ki ga je sredi septembra 2015 odobrilo podjetje LRM (del „posojila 13“); (d) […] EUR v zvezi z nakupnimi boni, ki so bili izkoriščeni z uveljavljanjem opcije na naslednji način: (i) […] EUR 30. septembra 2014 s strani LRM ([…] EUR) in PMV ([…] EUR); (ii) […] EUR 27. oktobra 2014 s strani LRM ([…] EUR) in PMV ([…] EUR); (iii) […] EUR 28. novembra 2014 s strani LRM; (iv) […] EUR 28. januarja 2015 s strani LRM.
(2)

Sporazum o partnerstvu razveljavlja sporazum med Evropsko skupnostjo in Republiko Sejšeli o partnerstvu v ribiškem sektorju (3), ki je začel veljati 2. novembra 2007 za obdobje šestih let in ki se je podaljševal s tihim soglasjem, zato je še vedno veljaven.
(2)

Svet je 2. oktobra 2020 sprejel Sklep (EU) 2020/1392 o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025 ter razveljavitvi in nadomestitvi Sklepa Sveta o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025, sprejetega 18. septembra 2020 (2). Svet je 22. oktobra 2020 in 30. oktobra 2020 sprejel dva nadaljnja sklepa o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025 (3). Eno mesto v Evropskem ekonomsko-socialnem odboru za Francosko republiko in eno mesto za Slovaško republiko sta ostali prosti in ju je potrebno zapolniti z nadaljnjim sklepom o imenovanju, ki se bo uporabljal retroaktivno od 21. septembra 2020.
(6)

Pandemija COVID-19 je negativno vplivala na operaterje zrakoplovov, proizvajalce zrakoplovov in dobavitelje proizvajalcev opreme ter povzročila zamude pri razvoju novih sistemov. Operaterji zrakoplovov preklicujejo ali prelagajo dobave zrakoplovov, zaradi česar se bodo zrakoplovi, namenjeni za dobavo v letu 2020, dobavili šele leta 2021. Novo izdelan zrakoplov, konfiguriran za dobavo v letu 2020, katerega dobava je bila preložena na leto 2021, je treba preoblikovati v skladu z določbami, veljavnimi po 1. januarju 2021. Operaterji zrakoplovov in proizvajalci zrakoplovov se soočajo z nepotrebnim finančnim bremenom, če je treba te zrakoplove naknadno opremljati. Zato Komisija dela na tem, da se s spremembami Uredbe (EU) št. 965/2012 na ravni Unije sprejme preložitev navedenega datuma. Zapisovalnik zvoka v pilotski kabini (CVR) se uporablja kot pomoč pri preiskavah nesreč in incidentov. Zamuda pri začetku izvajanja podaljšanja trajanja delovanja CVR z dveh ur na 25 ur ne predstavlja znatnega varnostnega tveganja, usklajuje pa varnostne koristi daljšega snemanja zvoka v pilotski kabini s trenutnimi razmerami, s katerimi se sooča letalska industrija. Unija odločno podpira prizadevanja ICAO za izboljšanje varnosti v letalstvu. Glede na razmere brez primere, ki jih je povzročila pandemija COVID-19, in odsotnost znatnega varnostnega tveganja bi morala Unija te spremembe podpreti.
(4)

Komisija je v pričakovanju dokončanja pogajanj za obnovitev Protokola v imenu Unije s pogajanji dosegla Sporazum v obliki izmenjave pisem v obliki izmenjave pisem med Evropsko unijo in vlado Cookovih otokov o podaljšanju Protokola o izvajanju Sporazuma o partnerstvu o trajnostnem ribištvu med Evropsko unijo in vlado Cookovih otokov (v nadaljnjem besedilu: Sporazum v obliki izmenjave pisem) za največ eno letno. Pogajanja so se uspešno zaključila in izmenjava pisem je bila parafirana 29. julija 2020.
SKLEP SVETA (EU) 2020/1489

z dne 6. oktobra 2020

o stališču, ki se v imenu Evropske unije zastopa v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

(Besedilo velja za EGP)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 218(9) Pogodbe,

ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,

ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (2) ter zlasti člena 58(2)(b), člena 110(1) in člena 181 Uredbe,

ob upoštevanju predloga Evropske komisije,

ob upoštevanju naslednjega:

(1) Sporazum o Evropskem gospodarskem prostoru (3) (v nadaljnjem besedilu: Sporazum EGP) je začel veljati 1. januarja 1994.

(2) Na podlagi člena 98 Sporazuma EGP se lahko Skupni odbor EGP odloči spremeniti Protokol 31 k Sporazumu EGP (v nadaljnjem besedilu: Protokol 31).

(3) Protokol 31 vsebuje določbe o sodelovanju na posebnih področjih, za katera ne veljajo štiri temeljne svobode.

(4) Države Efte bi morale še naprej sodelovati pri dejavnostih Unije, povezanih s proračunsko vrstico 02 04 77 03 (Pripravljalni ukrep o raziskavah na področju obrambe), ki je vključena v splošni proračun Evropske unije za proračunsko leto 2020.

(5) Protokol 31 bi bilo zato treba spremeniti, da se to razširjeno sodelovanje nadaljuje od 1. januarja 2020.

(6) Stališče Unije v okviru Skupnega odbora EGP bi moralo temeljiti na osnutku sklepa Skupnega odbora EGP –

SPREJEL NASLEDNJI SKLEP:

Člen 1 Stališče, ki se v imenu Unije zastopa v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP (4).

Člen 2 Ta sklep začne veljati na dan sprejetja.

V Bruslju, 6. oktobra 2020 Za Svet Predsednik M. ROTH

(1) UL L 305, 30.11.1994, str. 6.

(2) UL L 193, 30.7.2018, str. 1.

(3) UL L 1, 3.1.1994, str. 3.

(4) Glej dokument ST 10136/20 na http://register.consilium.europa.eu.
(6)

Bolgarija izpolnjuje pogoje, da lahko zaprosi za finančno pomoč iz člena 3 Uredbe (EU) 2020/672. Bolgarija je Komisiji predložila ustrezne dokaze, da so se dejanski in načrtovani javnofinančni odhodki od 1. februarja 2020 povečali za 511 000 000 EUR zaradi nacionalnih ukrepov, sprejetih za obravnavanje socialno-ekonomskih učinkov izbruha COVID-19. To pomeni nenadno in močno povečanje, ker novi ukrepi zajemajo ali bodo predvidoma zajeli znaten delež podjetij in delovne sile v Bolgariji.
(12)

Romunija izpolnjuje pogoje, da lahko zaprosi za finančno pomoč iz člena 3 Uredbe (EU) 2020/672. Romunija je Komisiji predložila ustrezne dokaze, da so se dejanski in načrtovani javnofinančni odhodki od 1. februarja 2020 povečali za 4 370 779 006 EUR zaradi povečanja zneskov, ki so neposredno povezani s prejemki za zaposlene in druge kategorije razen zaposlenih, dodatkom za ponovno zaposlene in druge kategorije razen zaposlenih, prihodnjo shemo skrajšanega delovnega časa, podporoza dnevne delavce in dodatkom za otroško varstvo za določeno osebje. To pomeni nenadno in močno povečanje, ker se nanaša na nove ukrepe, ki zajemajo velik delež podjetij in delovne sile v Romuniji. Romunija namerava 271 534 419 EUR povečanega zneska odhodkov financirati iz skladov Unije.
IZVEDBENI SKLEP KOMISIJE (EU) 2020/1202

z dne 14. avgusta 2020

o zaključku protidampinškega postopka za uvoz bucik in sponk s poreklom iz Ljudske republike Kitajske ter uvedbi nadzora nad uvozom bucik in sponk s poreklom iz Ljudske republike Kitajske

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 9(1) Uredbe,

ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (2) in zlasti člena 56(5) Uredbe,

ob upoštevanju naslednjega:

1. POSTOPEK

Preiskava je bila uvedena na podlagi pritožbe, ki jo je vložilo šest proizvajalcev EU (Atrom Impex srl (Romunija), Bizon Int. Sp. z.o.o. (Poljska), Ergo Staples (Hrvaška), Grupodesa (Španija), Omer SpA (Italija) in Velo srl (Italija)) (v nadaljnjem besedilu: pritožniki), ki predstavljajo več kot 50 % celotne proizvodnje bucik in sponk v Uniji. Pritožba je vsebovala dokaze o dampingu in o posledični znatni škodi, kar je zadostovalo za utemeljitev začetka preiskave.

Komisija je v obvestilu o začetku pozvala zainteresirane strani, naj se ji javijo, če želijo sodelovati v preiskavi. Poleg tega je o začetku preiskave posebej obvestila pritožnike, druge znane proizvajalce Unije, znane proizvajalce izvoznike in kitajske organe, znane uvoznike, dobavitelje in uporabnike, trgovce ter združenja, za katera je znano, da jih to zadeva, in jih povabila k sodelovanju.

2. UMIK PRITOŽBE IN ZAKLJUČEK POSTOPKA

Zainteresirane strani so bile o tem ustrezno obveščene in so imele možnost predložiti svoje pripombe. Zaključku ni nasprotovala nobena zainteresirana stran.

SPREJELA NASLEDNJI SKLEP:

Člen 1

Protidampinški postopek za uvoz bucik in sponk s poreklom iz Ljudske republike Kitajske, ki se trenutno uvrščajo pod oznake KN ex 7317 00 20, ex 7317 00 60, ex 7317 00 80, ex 7326 20 00, ex 7616 10 00, 8305 20 00 in ex 8308 10 00 (oznake TARIC 7317002040, 7317006040, 7317008040, 7326200040, 7616100040 in 8308100040), se zaključi.
(16)

Dve mednarodni organizaciji, ki zastopata muzeje in območja kulturne dediščine, in sicer Mednarodni muzejski svet in Mednarodni svet za spomenike in spomeniška območja, sta izrazili namero glede predložitve vloge za vključitev dušika, pridobljenega na kraju samem, v Prilogo I k Uredbi (EU) št. 528/2012, ki bi državam članicam omogočila izdajo dovoljenj za proizvode, ki so sestavljeni iz dušika, pridobljenega na kraju samem, ne da bi bilo potrebno odstopanje v skladu s členom 55(3) navedene uredbe. Vendar je za izvedbo ocene take vloge, vključitev snovi v Prilogo I k Uredbi (EU) št. 528/2012 in pridobitev dovoljenj za proizvode potreben čas.
(6)

EU in njene države članice že od začetka pandemije sprejemajo ukrepe, kakršnih še ni bilo, da bi zaščitile življenja in možnosti preživljanja. Grčija je v odziv na pandemijo COVID-19 in v okviru usklajenega pristopa Unije sprejela pravočasne proračunske ukrepe za povečanje zmogljivosti svojega zdravstvenega sistema, zajezitev pandemije ter zagotovitev pomoči posameznikom in sektorjem, ki so bili še posebej prizadeti. EU je podprla nacionalna prizadevanja za obvladovanje zdravstvene krize in ublažitev gospodarskih posledic. Sprostila je proračunska sredstva za boj proti virusu, aktivirala splošno odstopno klavzulo iz Pakta za stabilnost in rast, v celoti izkoristila prožnost pravil o državni pomoči in predlagala vzpostavitev novega instrumenta za pomoč ljudem pri ohranjanju zaposlitve, tj. instrumenta za podporo zmanjševanju tveganj za brezposelnost v izrednih razmerah (SURE). V okviru odziva EU se poleg ukrepov, ki sta jih sprejeli Evropska centralna banka in Evropska investicijska banka, zagotavlja več kot pol bilijona EUR za podporo delavcem in podjetjem. Glede na navedeno je Komisija 27. maja 2020 Evropskemu parlamentu in Svetu predlagala vzpostavitev mehanizma za okrevanje in odpornost, da bi se zagotovila znatna podpora izvajanju reform in naložb za okrepitev gospodarstev držav članic.
(2)

Republika Hrvaška je 12. julija 2019 in 7. aprila 2020 sprejela ustrezno nacionalno zakonodajo, ki zagotavlja, da bo HNB zavezana sprejeti vsakršen ukrep v zvezi z nadzorovanimi subjekti, ki ga zahteva ECB, ter da so pravni akti, ki jih sprejme ECB na podlagi Uredbe (EU) št. 1024/2013, zavezujoči in izvršljivi v Republiki Hrvaški. ECB je to zakonodajo proučila in pri tem upoštevala tudi njeno izvajanje v praksi.
(4)

Člena 4 in 5 Sklepa 2012/639/EU vsebujeta določbe o odločanju in zastopanju v različnih zadevah, določenih v Sporazumu. Glede na sodbo Sodišča z dne 28. aprila 2015 v zadevi C-28/12 (6), Komisija proti Svetu, bi bilo treba navedene določbe prenehati uporabljati. Ob upoštevanju Pogodb nove določbe o navedenih zadevah niso potrebne in določbe glede obveščanja Komisije iz člena 6 Sklepa 2012/639/EU niso več potrebne. Posledično bi se morali odstavki 2 do 5 člena 4 ter člena 5 in 6 Sklepa 2012/639/EU prenehati uporabljati na dan začetka veljavnosti tega sklepa –
(6)

Sklepi o spremembah, ki naj bi jih sprejel svet članic, se nanašajo na vključitev drevesa odločanja o delta-7-stigmastenolu za rafinirana oljčna olja in oljčna olja iz mešanice rafiniranega oljčnega olja in deviškega oljčnega olja ter spremembo naslova, mej natančnosti in vrednosti ter kromatogramov. O sklepih o spremembah so obsežno razpravljali znanstveniki in tehnični strokovnjaki za oljčno olje Komisije in držav članic. Sklepi o spremembah bodo prispevali k mednarodni harmonizaciji standardov za oljčno olje in bodo določili okvir, ki bo zagotavljal lojalno konkurenco pri trgovanju s proizvodi iz sektorja oljčnega olja. Zato bi sklepe o spremembah bilo treba podpreti. Posledično bodo potrebne spremembe Uredbe Komisije (EGS) št. 2568/91 (4).
(9)

Glede na to, da Finska pričakuje, da bo povečan prag privedel do zmanjšanih obveznosti v zvezi z DDV in s tem do zmanjšanja upravnega bremena in stroškov izpolnjevanja obveznosti za mala podjetja in davčne organe ter ne bo imel večjega vpliva na skupne prihodke iz DDV, bi bilo treba Finski dovoliti, da uporabi posebni ukrep.
(26)

V skladu s prvim pododstavkom člena 52(2) Uredbe (EU) št. 389/2013 je Švedska z dopisoma z dne 31. marca 2020 in 1. aprila 2020 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.
(7)

Glede na tesne, zgodovinske in edinstvene odnose med Unijo in Republiko Korejo se Svet strinja s podaljšanjem obdobja upravičenosti avdiovizualnih koprodukcij do ugodnosti shem pogodbenic za spodbujanje lokalnih in regionalnih kulturnih vsebin, kot je določeno v odstavkih 4 do 7 člena 5 Protokola.